**PODMIENKY POUŽÍVANIA INTERNETOVÝCH STRÁNOK**

**www.materasso.sk**

**I. Základné ustanovenia**

1.1 Tieto podmienky používania internetových stránok sa vzťahujú na používanie internetových stránok [www.materasso.sk](http://www.materasso.sk) (ďalej len „**Internetové stránky**“).

1.2 Prevádzkovateľom Internetových stránok je spoločnosť MATERASSO Slovakia, s.r.o., so sídlom 612 Oravské Veselé 029 62, Slovenská republika, IČO: 36 405 116, zapísaná v obchodnom registri Okresného súdu Žilina, oddiel Sro, vložka číslo 13531/L, (ďalej len „**Prevádzkovateľ**“).

Kontaktné údaje Prevádzkovateľa:

 zodpovedný zástupca Prevádzkovateľa: Lukáš Chomát

e-mail: materasso@materasso.sk

1.3 Prevádzkovateľ vydáva tieto podmienky používania Internetových stránok, (ďalej len „**Podmienky**“), ktoré sa vzťahujú na každú osobu používajúcu Internetové stránky, (ďalej len „**Užívateľ**“). Aktuálna verzia týchto Podmienok, ako aj ich zmeny, budú zverejňované na Internetových stránkach.

1.4 Užívateľ vstupom na Internetové stránky a ich používaním potvrdzuje, že sa s obsahom týchto Podmienok riadne oboznámil a porozumel im, a zaväzuje sa tieto Podmienky pri používaní Internetových stránok dodržiavať.

**II. Používanie Internetových stránok**

2.1 Internetové stránky sú verejne prístupné a ich používanie je bezplatné.

2.2 Užívateľ je povinný používať Internetové stránky a/alebo ich akékoľvek časti výlučne pre vlastnú osobnú potrebu. Akékoľvek iné použitie Internetových stránok a/alebo ich častí je možné výlučne s predchádzajúcim písomným súhlasom Prevádzkovateľa.

2.3 Užívateľ nesmie zasahovať do technickej podstaty či obsahu Internetových stránok, a to predovšetkým používaním programového vybavenia či iných mechanizmov, ktoré by mohli narušiť obsah, integritu, funkčnosť či prevádzkyschopnosť Internetových stránok. Užívateľ súčasne nie je oprávnený využívať obsah Internetových stránok k systematickému spracovávaniu, spájaniu s inými autorskými dielami, vytváraniu databáz alebo činnostiam iným ako prehliadaniu Internetových stránok pro vlastnú osobnú potrebu.

2.4 Užívateľ nesmie používať Internetové stránky spôsobom, ktorý znemožňuje používanie Internetových stránok inými osobami či ich v používaní Internetových stránok akokoľvek obmedzuje.

2.5 Prevádzkovateľ je oprávnený kedykoľvek a podľa svojho uváženia ukončiť alebo znemožniť prístup Užívateľa na Internetové stránky alebo Užívateľa v možnosti používania Internetových stránok obmedziť.

2.6 V prípade porušenia týchto Podmienok zo strany Užívateľa je Prevádzkovateľ oprávnený domáhať sa náhrady vzniknutej škody či inej ujmy.

**III. Obmedzenie zodpovednosti Prevádzkovateľa**

3.1 Prevádzkovateľ nezodpovedá za správnosť, úplnosť či aktuálnosť informácií uvedených na Internetových stránkach, pričom si vyhradzuje právo kedykoľvek, i bez upozornenia zmeniť či upraviť akékoľvek informácie alebo obsahy uvedené na Internetových stránkach. Prevádzkovateľ nenesie zodpovednosť za chyby vzniknuté v dôsledku zásahov tretích osôb do Internetových stránok a ich obsahu.

3.2 Prevádzkovateľ nezodpovedá za akúkoľvek ujmu, ktorá Užívateľovi vznikne v súvislosti s používaním Internetových stránok či v súvislosti s nemožnosťou ich používania.

3.3 Prevádzkovateľ nezodpovedá ani za správnosť, úplnosť či aktuálnosť informácii uvedených na internetových stránkach, ktoré môže Užívateľ navštíviť prostredníctvom odkazov umiestnených na Internetových stránkach alebo ktoré obsahujú odkazy na Internetové stránky. Rovnako tak Prevádzkovateľ nezodpovedá za akúkoľvek ujmu vzniknutú Užívateľovi v súvislosti s používaním internetových stránok, ktoré môže Užívateľ navštíviť prostredníctvom odkazov umiestnených na Internetových stránkach alebo ktoré obsahujú odkazy na Internetové stránky.

3.4 Prevádzkovateľ nenesie žiadnu zodpovednosť za reklamu či inú formu prezentácie tretích osôb vykonávanú prostredníctvom Internetových stránok.

3.5 Pokiaľ je Užívateľovi umožnené vkladať na Internetové stránky hodnotenie ponúkaného tovaru a/alebo služieb alebo iné obdobné správy či komentáre, nezodpovedá Prevádzkovateľ za obsah týchto správ a ani nemá povinnosť na tieto správy či inú komunikáciu Užívateľa akokoľvek reagovať. Prevádzkovateľ si vyhradzuje právo také hodnotenie, správy či komentáre Užívateľa kedykoľvek odstrániť z Internetových stránok, a to najmä v prípade, že tieto budú obsahovať vulgarizmy, urážky, ohováranie, vyhrážky či budú iným spôsobom v rozpore s dobrými mravmi alebo budú podnecovať k nenávisti na základe rasy, etnicity, národnosti, pohlavia, sexuálnej orientácie či identity, alebo náboženstva. Užívateľ nie oprávnený využívať Internetové stránky pre odosielanie nevyžiadaných správ (tzv. spamy), reťazových správ, opakovane vkladať príspevky, zasielať na Internetové stránky správy obsahujúce víry alebo akékoľvek nebezpečné či škodlivé programy, vytvárať a umiestňovať na Internetových stránkach falošné správy (tzv. fake news) za účelom falšovania identity odosielateľa alebo sa pokúšať preniknúť na účet iných užívateľov Internetových stránok. Užívateľ ďalej nie je oprávnený šíriť na Internetových stránkach informácie, správy či dokumenty porušujúce všeobecne záväzné právne predpisy.

3.6 Informácie uvedené na Internetových stránkach, okrem obchodných podmienok predaja tovaru a/alebo služieb vrátane zásad spracovania a ochrany osobných údajov, majú výhradne informatívny charakter a nemajú povahu akéhokoľvek záväzného právneho úkonu. Informácie uvedené na Internetových stránkach, vrátane informácií vzťahujúcich sa k ponúkanému tovaru a/alebo službám, nepredstavujú návrh Prevádzkovateľa na uzatvorenie kúpnej či akejkoľvek inej zmluvy.

**IV. Práva duševného vlastníctva**

4.1 Prevádzkovateľ je osobou výhradne oprávnenou k výkonu majetkových práv k Internetovým stránkam a/alebo k ich akýmkoľvek častiam v zmysle zákona č. 185/2015 Z.z., autorský zákon, v platnom znení. Internetové stránky obsahujú odkazy na ochranné známky, obchodné značky, označenia a ďalšie práva duševného vlastníctva Prevádzkovateľa alebo tretích osôb. Vo vzťahu k týmto právam nie je Užívateľovi udelená žiadna licencia ani iné oprávnenie.

4.2 Prevádzkovateľ je autorom a/alebo nadobúdateľom oprávnení k výkonu autorských majetkových práv k celému obsahu, designu, grafike a usporiadaniu Internetových stránok, vrátane všetkých tam umiestnených textov, fotografií, obrazových či zvukových záznamov, vizualizácií, náčrtov, kresieb, počítačových programov, technológií, aplikácií a iných funkcionalít Internetových stránok.

4.3 Užívateľ berie na vedomie a súhlasí, že umožnením prístupu na Internetové stránky mu nie je zo strany Prevádzkovateľa udelené žiadne oprávnenie k výkonu práva používať Internetové stránky a/alebo ich akúkoľvek časť akýmkoľvek spôsobom, či už v pôvodnej alebo spracovanej či inak zmenenej podobe, samostatne alebo v súbore, či v spojení s inými dielmi či prvkami, a to pre iné než vlastné osobné účely Užívateľa. Užívateľ sa zaväzuje, že nebude vykonávať žiadnu činnosť, ktorá by mohla jemu alebo tretím osobám umožniť neoprávnene zasahovať či neoprávnene používať obsah Internetových stránok, ich programové vybavenie alebo ďalšie súčasti tvoriace Internetové stránky. Užívateľ najmä nie je oprávnený bez súhlasu Prevádzkovateľa, pre iné než vlastné osobné účely Užívateľa:

(i) kopírovať, upravovať, rozširovať či inak neoprávnene používať reklamné a informačné materiály umiestnené na Internetových stránkach, a to vrátane fotografií, obrázkov, vizualizácií či iného vyobrazenia tovaru;

(ii) kopírovať, upravovať, rozširovať či iným neoprávneným spôsobom používať obsah Internetových stránok;

(iii) vytvárať alebo prevádzkovať internetové stránky schopné vyvolať nebezpečie zámeny s Internetovými stránkami, najmä vo vzťahu k použitej grafike a designu.

**V. Ochrana osobných údajov, Cookies, Užívateľský účet**

5.1 Ochrana osobných údajov je upravená v samostatnom dokumente Ochrana osobných údajov zákazníkov spoločnosti MATERASSO Slovakia, s.r.o., ktorý je umiestnený na Internetových stránkach.

5.2 Internetové stránky používajú tzv. *cookies,* t.j. súbory, ktoré umožňujú analyzovať používanie Internetových stránok Užívateľom a jeho aktivitu na Internetových stránkach*. Cookies* slúži najmä k zlepšeniu prehliadania Internetových stránok a poskytovaniu ďalších funkcií*.* Užívateľ je oprávnený na Internetových stránkach zakázať *cookies*, prípadne ich používanie prispôsobiť. Bez používania *cookies* je možné používať Internetové stránky obmedzene, alebo v niektorých prípadoch môže byť používanie Internetových stránok i celkom vylúčené.Ďalšieinformácie o súboroch *cookies* a zásadách ich používania sú uvedené v samostatnom dokumente Zásady ochrany osobných údajov, ktorý sa zobrazí automaticky pri každej návšteve Internetových stránok.

5.3 Na Internetových stránkach môže Užívateľ vykonať registráciu a pristupovať tak do svojho užívateľského rozhrania (ďalej len „**Užívateľský účet**“). Prostredníctvom Užívateľského účtu môže Užívateľ odosielať Prevádzkovateľovi objednávky tovaru a/alebo služieb. Pri registrácii je Užívateľ povinný uviesť správne a pravdivo všetky údaje, a to najmä: meno a priezvisko, e-mailovú adresu a telefónne číslo a v prípade Užívateľa – podnikateľa tiež obchodné meno, IČO, DIČ a fakturačnú, poprípade doručovaciu adresu. Údaje uvedené v Užívateľskom účte je Užívateľ pri akejkoľvek ich zmene povinný aktualizovať. Prístup k Užívateľskému účtu je zabezpečený užívateľským menom a heslom. Užívateľ je povinný zachovávať mlčanlivosť ohľadom informácií nevyhnutých k prístupu do jeho Užívateľského účtu a berie na vedomie, že Prevádzkovateľ nenesie zodpovednosť za porušenie tejto povinnosti zo strany Užívateľa. Užívateľ nie oprávnený umožniť využívanie Užívateľského účtu tretím osobám. Prevádzkovateľ môže zrušiť Užívateľský účet, a to najmä v prípade, keď Užívateľ svoj Užívateľský účet dlhšie než 2 roky nevyužíva, či v prípade, kedy Užívateľ poruší svoje povinnosti z týchto Podmienok alebo z kúpnej či inej zmluvy uzatvorenej s Prevádzkovateľom. Užívateľ berie na vedomie, že Internetové stránky a Užívateľský účet nemusia byť dostupné nepretržite, a to najmä s ohľadom na nutnú údržbu hardwarového a softwarového vybavenia Prevádzkovateľa alebo výpadky dodávok služieb, najmä elektriny.

**VI. Záverečné ustanovenia**

6.1 Ostatné, v týchto Podmienkach neuvedené záležitosti a vzťahy sa riadia právnym poriadkom Slovenskej republiky, najmä zákonom č. 40/1964 Zb., občiansky zákonník, v platnom znení, zákonom č. 250/2007 Z.z., o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, v platnom znení, a zákonom č. 185/2015 Z.z., autorský zákon, v platnom znení.

6.2 Pokiaľ akékoľvek ustanovenie týchto Podmienok je alebo sa stane neplatným, nevymáhateľným alebo neúčinným, nedotýka sa takáto neplatnosť, nevymáhateľnosť či neúčinnosť ostatných ustanovení týchto Podmienok.

6.3 Prevádzkovateľ je oprávnený tieto Podmienky meniť a doplňovať podľa svojho uváženia. Prevádzkovateľ pritom nie je povinný na zmeny či doplnenia týchto Podmienok Užívateľa vopred upozorniť alebo mu tieto zmeny či doplnenia akokoľvek oznamovať. Prípadné zmeny a doplnenia týchto Podmienok sa nebudú vzťahovať na právne vzťahy medzi Prevádzkovateľom a Užívateľom, ktoré vznikli pred účinnosťou týchto zmien či doplnení.

6.4 Tieto Podmienky nadobúdajú platnosť a účinnosť dňom ich zverejnenia na Internetových stránkach.

6.5 Tieto Podmienky boli zverejnené na Internetových stránkach dňa18.8. 2022.